Vita:Programtervezési minta

message: Szerintem a cikk címét egyes számban kellene írni, már csak a rá való hivatkozást is megkönnyítendő, jelenleg minden előfordulási helyén cserélgetni kell. Az útmutató alapján is inkább azt érezném helyesnek. Vélemény? --Mameilon vita 2015. április 11., 09:19 (CEST)
replies: text: Maradjon így. Több minta van. Pkunkpošta 2015. április 11., 17:54 (CEST)
Ezt nem érzem túl erős érvnek, körbetekintve a cikkeken elég sokról, ha nem a legtöbbről elmondható ugyanez. A programtervezési minta egy tágabb fogalom, aminek léteznek típusai, amik helyet kapnak a cikkben, vagy a cikkbokorban. Vegyük pl a ciklust. Létezik belőle többféle, mégsem ciklusok a cikk címe, helyesen. De sok más példa is hozható. Szerintem önmagában az, hogy nem is hivatkozzuk ebben a formában sehol a cikket, mutatja, hogy ez nem az a bizonyos eset, amire az útmutató hivatkozik, mint a többesszám megengedett esete. Az én lelkivilágom ugyan nem sérül tőle, ha így marad, de szerintem helytelen. --Mameilon vita 2015. április 11., 19:17 (CEST)

text: Számomra az a logikus, hogy ha valamilyen sok elemet tartalmazó dologról beszélünk, akkor többes számot használunk. Emiatt a címet tökéletesen helyesnek érzem, hiszen egy mondatban megmagyarázza a programtervezési minta fogalmát, utána pedig következetesen többes számot alkalmaz és az egyes mintákat részletezi. Az útmutatóhoz: ezek a minták az "egymással nem felcserélhető" kategóriába esnek, így szerintem az útmutató ajánlása érvényes.

text: A linkelésben pedig segít a szerkesztő "Hivatkozás" gombja, mint ahogy számtalan más forma esetén is kénytelen vagy így linkelni, pl. minden "a" végű szónál, ha nem alanyesetben használod. Létre lehet még hozni a "Programtervezési minta" átirányítást, ami megoldja (szerintem) mindkét problémádat, és a káposzta is jóllakik, stb. ;) --Pkunkpošta 2015. április 11., 20:05 (CEST)
Nekem nincs problémám, technikai megoldásokkal is tisztában vagyok, egyszerűen úgy gondolom, hibás formában van a cikk a címe :). Amúgy nem egy mondat van a fogalomról, hanem több bekezdés, érdemel is annyit, sőt. Úgy látom, konszenzusra nemigen fogunk jutni, majd ha egyszer semmi más dolgot nem találok, legfeljebb elviszem valami kocsmafalra. --Mameilon vita 2015. április 11., 20:13 (CEST)
Na, Linkoman elintézte. Nem mondanám, hogy egy szó megbeszélésben része volt, csak úgy belecsapott a lecsóba. --Pkᑌᘗᖾᐁᐧᐦᑕᒪᑫᐃᐧᐣ 2015. május 15., 19:44 (CEST)
Kedves Pkunk, a lexikonok hagyománya, hogy a szócikkek  KÖZNÉVI címe akkor is egyes számban áll, ha történetesen többféle van belőle, ugyanis a szócikk általában maga a fogalom. tehát akkor sem bútorokˇvagy gépkocsik, ha sokféle van. Csupán érvényesítettem ezt a szabályt. más kérdés, ha valaki nem a fogalmat tartja fontosnak, tehát pl. programtervezési minták listája.
Az útmutatóhoz: „ezek a minták az "egymással nem felcserélhető" kategóriába esnek, így szerintem az útmutató ajánlása érvényes.” Ez félreértés! Taxonómiai szempontból logikailag ezek a cím által meghatározott ugyanazon csoportba sorolhatók, a különbségeik ellenére.-----Linkoman vita 2015. május 16., 14:08 (CEST)

text: Kedves Linkoman, köszönöm, hogy kifejtetted az álláspontodat. Én csak azért érveltem a többesszámú cím mellett, mert az volt az érzésem, hogy a szócikk nem magát a fogalmat akarja kifejteni, hanem a többfajta mintát, a minták egy csoportját, sokaságát akarja bemutatni. Ha pl. a Ford modellekről írnánk szócikket, ott is jogos lenne a többes számú cím. Majdcsak megvilágosodom. Engedelmeddel, beraktam két idézőjelet a szövegedbe. Üdv, --Pkᑌᘗᖾᐁᐧᐦᑕᒪᑫᐃᐧᐣ 2015. május 16., 16:12 (CEST)
thread_title:  Szócikk címe 

message: :Sajnos, ez magyartalan. A "minták" többes számban áll, míg  "a legjobb dolog" egyes számban. Egyeztetni kellene.
replies: text: Ráadásul ez egy tipikus angol reklámmondat, olyasmi, mintha azt mondanánk "a bodzaszörppel a legjobb dolog akkor történik, ha megiszod."

text: Minek ilyesmi egy jó szócikkbe?--– Linkoman vita 2015. december 14., 11:06 (CET)
thread_title:  Kivágott idézet 

message: Sosem értettem, hogy egy alapvetően angol szavakat és kifejezéseket használó nyelvnél miért kell mindent lefordítani magyarra? Szerintem ez rettentően életszerűtlen. Eddigi pályafutásom során sosem találkoztam még senkivel, aki így használta volna.
Példák:
* Singleton design pattern - Egyke tervezési minta
* Adapter design pattern - Illesztő tervezési minta
* Dekorator design pattern - Díszítő tervezési minta
És még lehetne sorolni.
thread_title:  Miért kell mindent lefordítani?